આ પ્રશ્નોત્તરીમાંથી જૈનેદ્ર વ્યાકરણ અસિત્વમાં આવ્યું. પ્રભુના પિતા અને માતા બંનેના ત્રણ નામો હતા, આથી પ્રભુના પણ ત્રણ નામ થયા. પ્રભુ 28 વર્ષના થતાં માતા-પિતાનો સ્વર્ગવાસ થયો. તરત જ વૈરાગ્યનો ઉદધિ ઉછળવા લાગ્યો. નંદિભાઈના આગ્રહથી બે વર્ષ ગૃહવાસમાં વીતાવ્યા. ત્યારબાદ વરસીદાન કરી ત્રાતખંડ વનમાં દીક્ષા લેવા ગયા. માગસર વદ (કાર્તિક) દસમના રોજ તેમણે પંચમુઠી લોચ કરતા દીક્ષા કલ્યાણક કહેવાયું. અરિહંત સમાન દેવ નથી, મુક્તિ સમાન પદ નથી અને કલ્પસૂત્ર સમાન કઈ ગ્રંથ નથી. આથી જ પર્યુષણમાં કલ્પસૂત્ર વંચાય છે.